Деканима факултета Универзитета у Нишу

Продеканима за наставу

Продеканима за међународну сарадњу

Поштоване колегинице и колеге,

У склопу бројних активности које Универзитет у Нишу спроводи у циљу унапређења интернационалне компоненте Универзитета, и конкретно унапређења међународне мобилности студената, а на основу исказаних потреба факултета за побољшањем знања енглеског језика код наставног и ненаставног особља (о чему сте прошле године попунили упитнике за своје факултете), задовољство нам је да вас обавестимо да ће на Универзитету ускоро бити организованa два специјализована курса енглеског језика.

Курсеви се организују у оквиру Темпус пројекта *FUSE (Fostering University Support Services and Procedures for Full Participation in the European Higher Education Area*), чији је координатор Универзитет у Нишу, а који је организовао више стручних скупова и радионица на различите теме из области интернационализације, у којима су учествовали бројни представници свих факултета. Курсеве су припремили професори Центра за стране језике Филозофског факултета у Нишу, који ће и држати наставу.

Први курс, *English in Higher Education Administration*, elementary course, јединствени је специјализовани курс намењен административним особљу које непосредно ради са страним студентима (студентска служба на свим нивоима студија, Еразмус административни координатори, и сл.). Очекује се да полазници имају основна знања из енглеског језика. Курс ће трајати од краја септембра до краја новембра, два пута по два часа недељно, у просторијама Универзитета. Настава и уџбеници су бесплатни, а полазници ће након завршеног курса добити сертификат.

Молимо да што пре, а најкасније до 23.9.2016. одредите и пријавите запослене са вашег факултета који би похађали овај курс (број места je ограничен) и да им омогућите да похађају наставу у радно време.

Други курс енглеског језика намењен је наставницима који држе или ће држати наставу својих предмета на енглеском језику. Ради се о специјализованом кратком курсу радионичког типа који се примарно бави вештинама предавања на енглеском језику (English as the Medium of Instruction, EMI). Курс у трајању од 12 часова се организује у октобру и новембру, једном недељно, настава и наставни материјали су бесплатни. Курс је намењен наставницима који поседују средњи и виши ниво знања енглеског. Молимо вас да обавестите наставнике о овом курсу.

**Пријављивање полазника за неки од ова два курса можете извршити попуњавањем приложеног формулара.**

**Курс за административно особље *English in Higher Education Administration*, elementary course**

**Пријаву послати на адресу jasmina.djordjevic@filfak.ni.ac.rs najkasnije do 23.9.2016.**

|  |  |
| --- | --- |
| Име и презиме |  |
| Факултет |  |
| Радно место |  |
| Ниво знања енглеског (по сопственој процени)(почетни, нижи средњи, виши средњи, напредни) |  |
| Мејл адреса за контакт |  |

**Курс са наставнике *English as the Medium of Instruction, EMI***

**Пријаву послати на адресу** **savka.blagojevic@filfak.ni.ac.rs** **najkasnije do 1.10.2016.**

|  |  |
| --- | --- |
| Име и презиме |  |
| Факултет и одсек/департман |  |
| Међународно академско искуство (стручно усавршавање, академска размена, држање наставе на енглеском и сл. ) |  |
| Ниво знања енглеског (по сопственој процени)(виши средњи, напредни) |  |
| Укратко наведите мотиве због којих се пријављујете за овај курс |  |
| Мејл адреса за контакт |  |